# data[].attributes.attachment_link.readable_text
איי רובוט היו הראשונים עם רומבה, שואב האבק הרובוטי שמשוטט לבד בבית וחוסך התרוצצות עם מטאטא או שואב. בשנה-שנתיים האחרונות הצטרפו אליו בארץ לא מעט מותגים מתחרים. טווח המחירים של שואב רובוטי בישראל נע בין 3,200 שקל ל-400 שקל, כשבארה"ב כמובן הוא עולה הרבה פחות, לפעמים אלף שקל פחות. באירופה, לטענת היבואנים - המחירים גבוהים יותר ממחירי ישראל. האם הרובוטים החינניים למראה שווים את הכסף?

מסיור בחנויות שערכנו עולה כי לא מדובר במכשיר משנה חיים, כזה שיחסוך מכם שטיפה, שאיבה וניקוי חלונות מכאן ועד הנצח. את עוזר או עוזרת הבית, כנראה תצטרכו עוד כמה שנים, עד שיומצא הרובוט שבאמת ישכיח מאיתנו את המטלה השנואה של ניקיון הבית. הרובוטים השואבים והשוטפים מתאימים לניקיון שטחי ולא לניקיון עמוק ויסודי. הם טובים לשמור על ניקיון הבית בין נקיונות ולכן הם מצויינים לתפעול שוטף בלי טרחה, אך הם לא חוסכים את עבודת הכפיים האמיתית שדורשים החיים במדינתנו המאובקת.

לפניכם שאלות ותשובות שיסייעו לכם בהחלטה האם לרכוש מכשיר כזה, או שמא להימנע מרכישת מכשיר שלא באמת מייתר את המכשירים שקדמו לו בשרשרת האבולוציונית. בנוסף, תמצאו כאן גם השוואה שערכנו בין שלושה מותגים מובילים ודי יקרים למותג אחד זול ופשוט, וכן בדיקה של שני שואבים שוטפים מבית איי רובוט.

איך מתחילים?

קודם כל, מטעינים אותם, עדיף לילה שלם. בחלק מהרובוטים תתבקשו להטעין את הבטריה 16 שעות רצוף בהטענה הראשונה שלה.
רוב הרובוטים באים עם "בסיס" שהרובוט חוזר אליו כשסיים את עבודתו או כשהבטריה שלו נחלשת. הטענת הרובוט נעשית או באמצעות חיבורו לבטריה ואז לחשמל, או באמצעות התקנת הבטריה, חיבור הבסיס לחשמל ואז הצמדת הרובוט לבסיס - כך שהחשמל מועבר לרובוט דרך הבסיס. איך זה עובד?
חלק מהשואבים כמו רומבה של איי רובוט עובדים עם אלגוריתם שמחשב כמה מהשטח נוקה. הם נוטים ללחזור מספר פעמים על אותה נקודה, באקט שנראה כחוסר יעילות אך למעשה הניקיון שלהם יעיל ביותר. שואבים אחרים סורקים קודם את השטח באמצעות לייזר, כמו ניטו, ואז מתחילים לפעול ואחרים מצלמים את החדר, כמו LG.
מה כולל השואב הרובוטי הטיפוסי?
בצד העליון: חיישנים, חיישנים אינפרא אדומים, מיכל אשפה נשלף, ידית אחיזה. בצד התחתון: מברשת ראשית, חיישנים, סוללה נטענת, פילטר, מברשת או מברשות צד, שקע למטען הסוללה. בערכה, אפשר למצוא בדרך כלל: "קיר וירטואלי", יחידה קטנה שפולטת קרן אינפרה אדומה שמטרתה למנוע מהרובוט להיכנס לחדר מסוים, שלט רחוק, לוח בסיס לטעינה, מברשת אבק וכף.

זה באמת שואב או רק מטאטא?

כל הרובוטים מבצעים פעולת טיטוא באמצעות מברשות אך גם פעולת יניקה. עם זאת, פעולת היניקה שלהם קטנה בעוצמתה לעומת פעולת היניקה של שואב "רגיל".
מה מפריע להם?
חפצים קטנים כצעצועים, עטים, גרביים וגם חוטים וכבלים.
הם נופלים במדרגות?
לא. הם יכולים לטפס על מפתן בולט של מרפסת, או מדף נמוך. הם נעצרים ליד מדרגות ולא נופלים מהן.
אפשר לתכנת אותם?
כן, את חלקם ניתן לתכנת ליום ולשעה שבה אתה רוצה שהם יעבדו וכן לפרק זמן מסוים.
הם מנקים כתמים?
כן. ברובם יש "מצב כתם" (ספוט), במסגרתו השואב בדרך כלל עושה תנועות ניקוי חוזרות בצורת בורג בקוטר קטן כדי להתמקד בניקוי כתם, במשך מספר דקות.
הם מנקים שטיחים?
כן.
איך הם עם פינות?
לחלקם יש מברשות צידיות שנראות כמו קווצות שיער של מטאטא שמסיטות את הלכלוך מפינות הבית כך שהרובוט יוכל לשאוב אותן. הטיפול של הרובוטים בפינות לא אידיאלי.

הם מנקים ספות?

לא.
האם הם עושים פאנלים?
לא. וחבל.
איך מפעילים אותם?
לוחצים על כפתור והם יוצאים לדרך לבד, או שהם יוצאים לדרך לבד אחרי תכנות.
הם מרעישים?
כן, מאוד. הרובוט הכי שקט נחשב זה של LG, אך לא בדקנו אותו.
הם משאירים ריח של אבק באוויר?
לא נתקלנו בתופעה. לחלקם יש מסנן אנטיאלרגני.

בדרך כלל חצי שנה-שנה על הסוללה.

מתאימים לבתים עם בעלי חיים?

כן, ואפשר לבקש במיוחד דגם PET עם תא גדול יותר.

הרובוט ROBO, מותג מדבקה מבית רובוואקס, מגיע עם שלושה כפתורי פעולה: קלין, מקס וספוט: נקה, נקה חזק ונקה כתם. זמן הטענה: 3 שעות.

למרות מחירו הנמוך הוא ניקה ביעילות חדר שינה בדירה עם רצפת פרקט. הוא זריז מאוד, יותר מהאחרים, מה שלא בהכרח מעיד על יעילות רק על אופן פעולה. הוא מעט יותר רועש מהרומבה והתחושה היא שהוא הולך להתפרק בכל רגע, אך הוא עבד כמו משוגע ונעצר רק כשבלע כבל של מטען וגליל נייר טואלט שנפל על הרצפה - לא באשמתו כמובן. למרות המעצור הוא המשיך לנקות את החדר, ואף הצליח לאסוף בדרך שקיות קטנות, פקק ולכלוך רב.

גם בניקיון הסלון הוא לא אכזב ונתן עבודה בדיוק כמו הגדולים, אם כי בפינות הוא לא השקיע. אין ספק שהוא מנקה שטח קטן יותר לעומת האחרים, אבל אחרי הטענה הוא חוזר לעבוד במרץ. יחד עם זאת, הוא פחות טוב מהרובוטים היקרים באזורים קטנים וצפופים.

התכנות שלו עבד טוב - כשתכנתנו אותו לפעול בשעה מסוימת, הוא פעל בדיוק בשעה הנכונה. הוא הצליח לנקות כתם פחות או יותר, אך הזניח את הפינות.

בדירת רצפות, הוא נתבקש לנקות 55 מ"ר + שטיח שאגי. הוא לא עמד במלוא המשימה. "הניקיון של רובו היה יותר ממה שציפיתי, כי הוא באמת עבד ביעילות, אבל הבטריה נגמרה קצת מוקדם מדי. הרצפה היתה נקייה יחסית, אבל לאובססיבי ניקיון כמוני - לא מספיק נקייה. עם השטיח הוא התמודד בגבורה, להפתעתי, אם כי שוב לא לשביעות רצוני המלאה".

בחדר עתיר תלתלי אבק הוא היה המכשיר היחיד שבדקנו שהצליח לחסל את כל התלתלים. עקב כך, המכשיר הזה היה הפתעת הבדיקה היות שמחירו הנמוך נותן תמורה גבוהה למחיר. עקב כך, למרות הבדלי המחיר הקיצוניים - לא מצאנו הבדל קיצוני בפעולה בינו לבין האחרים - וזו בשורה טובה. חשוב לזכור שיתכן שהוא מתקלקל מהר יותר - את אורך החיים של השואבים לא בדקנו.

זה הרובוט היחיד שבדקנו שאינו עגלגל אלא חצי עגול - חצי מרובע, עם גלגלים גדולים משל האחרים. הוראות ההפעלה שלו היו ברורות למדי וההפעלה אינטואיטיבית. בדירה עם פרקט, תכנתנו אותו לשעה מסוימת ביום מסוים ואכן באותו היו ובאותה דקה הוא קם לחיים ושימח את ליבנו. הפעולה שלו מתחילה בכך שהוא "חושב" ברעש גדול ואז יוצא לדרכו הפתלתלה. כשסיים לנקות חלל וחזר לבסיס, הצלחנו לשכנע אותו לעבור לחלל אחר, שקודם לכן חסמנו עם קיר וירטואלי, משמע הבטריה שלו עמידה ליותר משעתיים.

כשביקשנו ממנו לנקות כתם, הוא זיהה אותו וניקה, למרות שלא יכל לו ב-100%. עם זאת כשרצינו שינקה פיסות סיד שנשרו מהתקרה, הוא לא הצליח לעשות זאת ביעילות מקסימלית. עבור הספה בבית הנבדק, הוא היה עבה מדי, אך בכל זאת ניסה כמיטב יכולתו להשתחל תחתיה. הרצון הטוב שלו הפליא אותו גם כשטיפס בעצמו על מדף נמוך וניקה אותו, למרות שלא לתפארת.

למרות שניטו משקיע בסבלנות במעברים צרים, בין רהיטים, הוא פספס לא מעט תלתלי אבק בחדר מסוים, מלבני ומאובק מאוד. בסיכומו של דבר, הניקיון שלו היה מהטובים ביותר, ברם, למשוגעי ניקיון זה לא מספיק. בדירת הפרקט הוא עבד טוב יותר להערכתנו מהרומבה של איי רובוט.
בדירה עם מרצפות אמרו לנו הנסיינים: "הבית לא נוקה שבוע אך היה נקי למדי. ניטו עזר לו להיות עוד יותר נקי, למרות שהוא פספס פינות. הוא רועש כמו שואב אבק רגיל אבל פחות יעיל ממנו. עם זאת יש לנו רומבה ישן והוא מנקה יותר טוב ממנו לטעמנו. אדם חרוץ עם שואב טוב - ינקה יותר טוב ממנו. אדם עצלן עם שואב גרוע יעדיף שואב רובוטי".
אבי הרובוטים הוא הנקיין הכי אלגנטי. רועש, אך בווליום נסבל יחסית. תצוגת המסך שלו היא המרשימה ביותר. התכנות שלו עובד יופי. הוא פחות זריז מהרובו והצליח להיכנס מתחת ליותר מקומות לעומת הניטו: ספה, מיטה ומקרר. עם זאת הוא התעלם ממדף נמוך.

הרומבה מתאים לבתים גדולים: בדירה עם פרקט הוא פעל במשך למעלה שעתיים וחזר להטענה. נקודת התורפה שלו במקרה שלנו היתה שהבית היה מלוכלך מדי לטעמו. המכל שלו קטן, אם כי גדול בהרבה מזה של הרובו למשל, והתמלא מהר מדי.
הפעלנו אותו גם בחדר האמבטיה, שם יש מרצפות והוא הבריק אותו, אם כי יש לו בעיה להיכנס לפינות מסוימות כמו האזור הצר שנוצר בין ארון האמבטיה לאסלה למשל. למרות שהוא מכשיר מצויין, כשסגרנו אותו בחדר רב אבק, הוא פספס שורה של תלתלי אבק שהיתה קרובה לקיר, אך לא יותר מדי קרובה לקיר. גם אחרי שהיה שם חצי שעה הוא לא זיהה אותם. בבית עם רצפת מרצפות ושטיח הוא קצר שבחים: מכשיר מצוין שלא מחליף עוזרת או ניקיון יסודי אבל כשהופעל בלילה, רגע לפני ניקיון השבת, וקמנו בבוקר לבית מצוחצח. ניסינו אותו בחדר עם שטיח נמוך והשטיח נוקה, אם כי לא נותר ללא רבב. לניקיון יומי שטחי: זה מכשיר מושלם ממש.
הפיליפס, הרובוט הדק ביותר, בעל מברשות הצד שנראות כמו בתי שחי שעירים ומשוות לו מראה של חיפושית, נוסה בדירה בת 3 חדרים עם מרצפות, נטולת בעלי חיים ושטיחים. פשוט להפעיל אותו, יש לו און אנד אוף, אבל אין לו תחנת עגינה (בסיס) ואין לו אופציות תכנות. בנוסף, אין הוראות בעברית וההוראות באנגלית קצת מסבכות את החיים, אבל הציורים בחוברת עזרו להבין את המכשיר.

הנסיין טוען שחזר הביתה אחרי קרוב לשעתיים "ומצאתי אותו מת באיזו פינה - הרי אין לו תחנת עגינה. מה אומר, הבית לא נראה נקי במיוחד. נראה שהוא הסתובב בסלון, נכנס קצת למטבח ולא הצליח להגיע לחדר שלי. מצד שני, מכל האבק היה מלא והוא בהחלט נכנס מתחת לספות וניקה שם. המסקנה שלי היא שזה מכשיר מאוד פשוט. בבית שאין בו חללים גדולים אלא הרבה קירות ומכשולים, צריך כנראה להפעיל אותו כנראה בכל חדר בנפרד.

הסקובה הקטן נוסה בבית אחד בלבד עם פרקט. הוא הגיע עם דוגמית חומר ניקוי ייעודי וצריך למלא את המיכל שלו במים + חומר ניקוי ואז בעוד קצת מים. המכשיר היה מתוק להפליא, כשהסתובב במעגלים בבית וחתול הבית עקב אחריו בסקרנות, אך הוא החזיק זמן קצר מדי. הפעולה שלו עדינה. אין שום סיכוי בעולם שהמכשיר הזה יהלום את הרגלי הניקיון של הישראלי המצוי. זה כמו לנקות את הרצפה עם מטלית לחה שמחלקים במסעדות. הוא עדין מדי לטעמנו הישראלי, גם לרצפת פרקט.

חיסרון נוסף: צריך לטאטא או לשאוב את הבית לפני השימוש וצריך לקנות חומר ניקוי ייעודי ב-45 שקל שמספיק לכ-64 שטיפות.

ניסינו אותו בבית עם פרקט. גם כאן צריך למלא את המכשיר במי ברז + חומר ניקוי אך אבוי, לא קיבלנו שום דוגמית של חומר ניקוי. בהוראות ההפעלה ממליצים לשפוך חומץ סינטתי. העדפנו שלא לקחת סיכון עם הפרקט ושטפנו במים בלבד.

את חדר השינה הוא שטף יפה והפסיק לעבוד כשסיים, למרות שהסלולה עוד היתה בעלת און - משמע הוא לא מבזבז מים לשווא ולא שוטף שוב ושוב רצפה שעלולה להיות רגישה למים. בחדר גדול הוא עבד בסיבובים וניקה אותו אם כי באופן שטחי בהשוואה לדרישה הישראלית הטיפוסית לשפע מים, אפילו על רצפה שאסור להשקות אותה יותר מדי כמו רצפת פרקט. לפי היצרן הוא מתאים לניקוי 80 מ"ר.

לבדיקת הפעולה שלו על מרצפות, הנחנו אותו בחדר אמבטיה עם מרצפות מחוספסות, שלכלוך נתפס בחיספוסים שלהן. הוא לא הצליח לנקות את הלכלוך בשקעים השטוחים שמאפיינים את המרצפות האלה. מסקנה: הוא מתאים ל"להעביר סמרטוט", לא לניקיון יסודי והוא לא מחליף את הספונג'ה. גם כאן צריך להוסיף כסף לחומר ניקוי.

# data[].attributes.attachment_link.title
שואב אבק רובוטי: יכול להחליף מטאטא ודלי?

# data[].attributes.attachment_link.description
רובוט ששואב אבק, רובוט ששוטף רצפה ואפילו רובוט שמנקה חלונות. הפסח הזה כולו רובוטים שמסייעים בניקיון. איך זה עובד, מה יש בשוק ומהם המחירים? צפו בכתבה ואחרי כן קיראו את חוות דעתנו על העבודה שהם נותנים, מהם החסרונות שלהם ואיזה מהם הפתיע למרות שהוא עולה רק 400 שקל

# data[].attributes.attachment_link.keywords[]
שואב אבק רובוטי

# data[].attributes.attachment_link.title
מבחן שואבי האבק הרובוטיים

# data[].attributes.attachment_link.description
למי שתוהה אגב, היבואן של שואבי ניטו סירב להשתתף בהשוואה. Samsung Powerbot VR9000: http://bit.ly/1WOqK0S iRobot 980: http://bit.ly/2bptLYG LG VR6462LV: http://bit.ly/2b3hvN5

# data[].attributes.headline
יתרונות השואב אבק הרובוטי

# data[].attributes.subject
יתרונות השואב אבק הרובוטי

# data[].attributes.attachment_link.keywords[]
שואב רובוט ניטו

# data[].attributes.attachment_link.keywords[]
שואב אבק רובוטי

# data[].attributes.attachment_link.authors[].name
ניטו רובוטיקס ישראל

# data[].attributes.attachment_link.title
יתרונות שואב רובוטי ניטו (אנגלית)

# data[].attributes.attachment_link.description
מהם היתרונות של ניטו?